****

**Процедура BG05M9OP001-2.010 „Развитие на социалното предприемачество"**

**Проект BG05М9ОР001-2.010-0707-С01 „Създаване на общинско социално предприятие за подкрепена заетост в зелената система на община Дряново“**

**Общинско социално предприятие ще заработи в Дряново**

Кметът на Община Дряново инж. Мирослав Семов подписа договор за безвъзмездна финансова помощ на стойност 198 794.32 лева по Оперативна програма „Развитие на човешките ресурси“ 2014-2020, Приоритетна ос 2 „Намаляване на бедността и насърчаване на социалното включване“, процедура BG05M9OP001-2.010 „Развитие на социалното предприемачество“.

 Разработеният и спечелен от администрацията проект „Създаване на общинско социално предприятие за подкрепена заетост в зелената система на община Дряново“ предвижда нов и устойчив модел на общинско социално предприятие за улесняване достъпа до заетост и насърчаване на социалното включване на уязвимите лица на територията на общината чрез извършване на комунални и благоустройствени дейности по паркови зони и общинска собственост. Основната целева група са хора с увреждания и лица в неравностойно положение на пазара на труда, които имат нужда от подкрепящи услуги за заетост с цел преодоляване на социалното изключване. Чрез създаването на общинско социално предприятие за подкрепена заетост ще се осигурят 16 нови работни места за 3 лица с увреждания и 13 лица в неравностойно положение, приоритетно безработни с ниско образование, самотни родители на деца до 5 години и безработни лица над 54 години. В рамките на проекта се предвиждат дейности по психологическо подпомагане и мотивиране на лица от уязвимите групи за включване в подкрепена заетост, социална и професионална интеграция, обособяване на материалната база на общинско социално предприятие и осигуряване на оборудване, обзавеждане и инвентар за 16 нови работни места. Дейностите по проекта стартират в началото на септември, а продължителността му е четиринадесет месеца.

05.09.2018 година

гр. Дряново